|  |
| --- |
| PATVIRTINTA |
| Klaipėdos miesto savivaldybės |
| tarybos   |
| sprendimu Nr.   |

**KLAIPĖDOS MIESTO SAVIVALDYBĖS**

**MIESTO INFRASTRUKTŪROS OBJEKTŲ PRIEŽIŪROS IR MODERNIZAVIMO PROGRAMOS (Nr. 07) APRAŠYMAS**

|  |  |
| --- | --- |
| **Biudžetiniai metai** | 2018-ieji metai |
| **Asignavimų valdytojai, kodai** | Savivaldybės administracija, 1Investicijų ir ekonomikos departamentas, 5Miesto ūkio departamentas, 6 |
| **Programos pavadinimas** | **Miesto infrastruktūros objektų priežiūros ir modernizavimo programa** | Kodas | **07** |
| **Ilgalaikis prioritetas (pagal KSP)** | Tvari urbanistinė raida | **Kodas** | **II** |
| **Šia programa įgyvendinamas savivaldybės strateginis tikslas** | Kurti mieste patrauklią, švarią ir saugią gyvenamąją aplinką | **Kodas** | **02** |
| **Programos tikslas** | Teikti miesto gyventojams kokybiškas komunalines ir viešųjų erdvių priežiūros paslaugas | **Kodas** | **01** |
| **Tikslo įgyvendinimo aprašymas:****01 uždavinys. Siekti, kad miesto viešosios erdvės būtų tvarkingos, jaukios ir saugios.***Miesto aikščių, skverų ir kitų bendro naudojimo teritorijų priežiūra*. Siekiama, kad miesto viešosios erdvės – skverai, alėjos, parkai – taptų estetiškesnės ir patrauklesnės miesto gyventojams ir turistams. Atliekami kasmetiniai priežiūros darbai: prižiūrimi miesto gėlynai, prižiūrimi ir remontuojami miesto fontanai, gertuvės, prižiūrimas ir atnaujinamas miesto inventorius. 2018 m. bus atnaujintas fontanas „Laivelis“ skvere prie burlaivio „Meridianas“, įrengta 430 gatvių pavadinimų lentelių ir gatvių krypties nuorodų, įsigyta 70 šiukšliadėžių, 86 suoliukai, 13 gėlinių, 16 vazonų medžiams, 112 šaknų apsaugų medžiams, 150 šviečiančių kalėdinių elementų, 870 šviesos (LED) girliandų, planuojama suremontuoti apie 90 suoliukų, 50 šiukšliadėžių, 42 informacinės sistemos objektus ir gatvių krypties nuorodas. Kasmet atliekami miesto puošybos darbai švenčių metu, puošiama kalėdinė eglė. Pempininkų ir Debreceno aikščių prieigose pagal 2017 m. parengtus aprašus planuojama įrengti vaikų žaidimų aikšteles.Klaipėdos miesto savivaldybė yra suplanavusi tęsti miesto aikščių ir skverų sutvarkymo darbus, 2018 m. planuojama sutvarkyti skverą tarp Puodžių g. ir Bokštų g., skirto Vydūno paminklui įrengti, bei pėsčiųjų takus Debreceno mikrorajone – vieną taką tarp Gedminų g. ir Taikos pr. (nuo Nr. 109), kitą – tarp Gedminų g. ir Taikos pr. (nuo Nr. 99), pradėti rekonstruoti skverą Bokštų gatvėje bei tvarkyti Vingio mikrorajono viešąsias erdves. Be minėtų projektų, 2019 m. yra planuojama atnaujinti aikštę prie Santuokų rūmų, teritoriją Pempininkų tako gale (ties Debreceno g.18). Tam 2018 m. bus rengiami techniniai projektai. 2019 m. planuojama sutvarkyti I. Kanto ir S. Daukanto gatvių sankryžoje esantį skverą. *Švaros ir tvarkos užtikrinimas bendro naudojimo teritorijose*. Toliau bus vykdomas savivaldybei priskirtų teritorijų sanitarinis valymas, bešeimininkių statinių ir nelegalių objektų nukėlimo bei nugriovimo darbai, parkų, skverų, žaliųjų plotų, gyvatvorių ir gėlių gazonų priežiūra. 2018 m. bus tvarkomi želdiniai prie miesto švietimo įstaigų, juos genint ir atnaujinant, nes daug medžių yra pavojingai pakrypę, sergantys ir nudžiūvę, kiti remiasi į tvoras ir jas gadina.Kaip ir kasmet, bus atliekamas miesto viešųjų tualetų remontas ir priežiūra, konteinerinių tualetų nuoma. Taip pat numatoma užtikrinti beglobių gyvūnų gaudymo, laikymo ir šėrimo paslaugų teikimą, prižiūrėti šunų vedžiojimo aikšteles, ekskrementų dėžes. Bus vykdomos naujos veiklos pagal parengtą Gyvūnų gerovės ir apsaugos priemonių planą – beglobių kačių sterilizavimas, lauko namelių gyvūnams, naujų šunų vedžiojimo aikštelių ir ženklų „Kačių šėrimo vieta“ įrengimas. Bus tęsiami Klaipėdos miesto savivaldybei nuosavybės teise priklausančių negyvenamųjų pastatų (statinių) griovimo darbai, kurie savivaldybės tarybos sprendimais yra pripažinti netinkamais naudoti dėl fizinio nusidėvėjimo.*Miesto paplūdimių priežiūros organizavimas*. Miesto paplūdimiai sezono metu yra miesto gyventojų ir svečių traukos centras. Yra siekiama, kad bent du Klaipėdos miesto paplūdimiai atitiktų Mėlynosios vėliavos standartą. Tuo tikslu buvo parengtas Klaipėdos miesto paplūdimių sutvarkymo priemonių 2016–2019 m. planas (toliau – planas), kuriam pritarė Klaipėdos miesto savivaldybės tarybos kolegija (2015 m. lapkričio 5 d. protokolas Nr. TAK-9). 2017 m. buvo pasirašyta sutartis dėl Mėlynosios vėliavos statuso suteikimo I Smiltynės paplūdimiui prie Centrinės gelbėjimo stoties. Siekiama gauti Mėlynosios vėliavos statusą ir Antrosios Melnragės paplūdimiui. Plane taip pat yra numatytos lėšos Girulių, Melnragės, Antrosios Melnragės, Smiltynės, Neįgaliųjų paplūdimių infrastruktūrai gerinti.Bus vykdomi kasmetiniai paplūdimių priežiūros darbai – sanitarinio rankinio ir mechanizuoto valymo darbai, inventoriaus (persirengimo kabinų, suolelių, šiukšliadėžių, stendų) remontas ir atnaujinimas, skęstančiųjų gelbėjimo paslaugos užtikrinimas, viešųjų tualetų paslaugų teikimas. Siekiant gerinti BĮ „Klaipėdos paplūdimiai“ darbo sąlygas, 2018 m. planuojama įsigyti inventoriaus (mobilių gelbėjimo stočių, gelbėjimosi ratų ir stovų komplektų, bevielį vandens temperatūrą matuojantį plūdurą, mobilų pagalbos iškvietimo modulį ir kt.).*Miesto viešųjų erdvių ir gatvių apšvietimo užtikrinimas*. Bus užtikrintas kasmetinis elektros energijos pirkimas miesto apšvietimui. Per metus vidutiniškai miesto gatvių apšvietimui ir šviesoforų darbui suvartojama apie 11,7 tūkst. MWh elektros energijos, eksploatuojama 16,2 tūkst. šviestuvų. Bus atliekami einamojo remonto bei avarinių gedimų likvidavimo darbai. 2018 m. planuojama įrengti apšvietimą Smiltynėje pagrindiniame take link gelbėjimo stoties, Oto g. ir Karlskronos aikštėje, Baltijos pr. ir Taikos pr. požeminėse perėjose, praėjimo take nuo dviračių tako iki Debreceno g. 52 namo, Aukštosios g. ruože nuo Daržų g. iki Turgaus a. bei Liudviko Stulpino progimnazijos teritorijoje; pakeisti oro linijas į kabelines linijas penkiose gatvėse (Antrosios Melnragės g., Kretingos g. dalyje, Kretingos g. ir Šiltnamių g. dalyje, Ukmergės g. ir Molėtų g. dalyje, Pievų Tako g.).*Integruotos stebėjimo sistemos viešose vietose nuoma ir retransliuojamo vaizdo stebėjimo paslaugos pirkimas*. Bus palaikoma integruoto stebėjimo sistema viešosiose vietose – vaizdo kameromis visą parą filmuojamos nesaugios miesto dalys, vaizdas perduodamas į stebėjimo punktą, veikiantį Vyriausiojo policijos komisariato patalpose. Atsižvelgiant į kriminogeninę situaciją ir siekiant išlaikyti gyventojų saugumą, planuojama įdiegti 30 naujų kamerų, kurios bus įrengtos didesnio saugumo reikalaujančiose miesto dalyse. Iš viso mieste 2018 m. bus eksploatuojama 110 kamerų.*Interneto prieigų viešosiose vietose įrengimas ir belaidžio ryšio (Wi-Fi) paslaugos teikimas.* 2018 m. Kruizinių laivų terminale ir Teatro aikštėje planuojama įrengti interneto prieigas su belaidžio ryšio (Wi-Fi) paslauga. Belaidžio ryšio paslauga Teatro aikštėje bus prieinama 2000 vartotojų, o Kruizinių laivų terminale – 3000 vartotojų. Tikimasi, kad belaidžio ryšio (Wi-Fi) paslauga pagerins viešųjų erdvių kokybę, čia savo laisvalaikį praleis daugiau jaunimo ir žmonių, kurie naudojasi išmaniaisiais įrenginiais. *Klaipėdos miesto integruotos teritorijos vystymo programos projektų įgyvendinimas.* Klaipėdos miesto savivaldybės tarybos 2015 m. balandžio 14 d. sprendimu Nr. T2-63 buvo pritarta Klaipėdos miesto integruotos teritorijos vystymo programai ir nustatytos integruotos bei tikslinės teritorijos ribos, apimančios centrinę miesto dalį ir dalį pietinės miesto dalies. Minėta teritorija buvo pasirinkta, nes yra tankiai apgyvendinta (27 780 miesto gyventojų), joje yra daug visuomeninės paskirties objektų (švietimo įstaigų, kultūros įstaigų, 2 socialinių paslaugų įstaigos, 3 asmens sveikatos priežiūros įstaigos), gausu rekreacinių teritorijų ir viešųjų erdvių (Malūno tvenkinys su parku, Ąžuolyno parkas, visuomeninis skveras prieš buvusį „Vaidilos“ kino teatrą, pėsčiųjų takas palei Taikos pr. nuo Sausio 15-osios iki Kauno g., Jono kalnelis su prieigomis, Atgimimo aikštė), taip pat daug apleistų, efektyviai neišnaudotų teritorijų (2‑osios vandenvietės teritorija, Futbolo sporto mokyklos teritorija, Senojo turgaus teritorija). Klaipėdos miesto integruotos teritorijos vystymo programą 2016 m. vasario 12 d. įsakymu Nr. 1V-102 patvirtino vidaus reikalų ministras.Siekiant pasirengti projektų įgyvendinimui, 2018 m. bus rengiami Atgimimo aikštės sutvarkymo, Danės upės krantinių rekonstravimo (nuo Biržos tilto), pėsčiųjų tako sutvarkymo palei Taikos pr. nuo Sausio 15-osios g., viešosios erdvės prie buvusio „Vaidilos“ kino teatro *techniniai darbo projektai.* Planuojama, kad projektų įgyvendinimo darbai prasidės 2018–2020 metais. Siekiant išsiaiškinti buvusios AB „Klaipėdos energija“ teritorijos dalies konversijos galimybes, 2018 m. planuojama rengti investicijų projektą dėl AB „Klaipėdos energija“ teritorijos dalies konversijos, sudarant sąlygas vystyti komercines, rekreacines veiklas. 2019 m. numatoma parengti kompleksinio kiemų tvarkymo (automobilių stovėjimo vietų, vaikų žaidimų aikštelių ir pan. įrengimo) investicijų projektą. Prioritetas, pasirenkant tvarkytinus kiemus, bus teikiamas renovaciją atliekantiems (atlikusiems) namams. 2018 m. bus pildoma žemėlapio programa, skirta Klaipėdos miesto integruotos teritorijos vystymo programos projektams viešinti. **02 uždavinys. Užtikrinti laidojimo paslaugų teikimą, miesto kapinių priežiūrą ir poreikius atitinkantį laidojimo vietų skaičių.** *Laidojimo paslaugų teikimas ir kapinių priežiūros organizavimas.* Bus vykdomi kasmetiniai laidojimo paslaugų darbai: vykdomas mirusių (žuvusių) žmonių palaikų išvežimas iš įvykio vietų, neatpažintų, vienišų ir mirusių, kuriuos artimieji atsisako laidoti, žmonių palaikų laikinas laikymas (saugojimas) ir palaidojimas savivaldybės lėšomis. Siekiant užtikrinti švarą ir tvarką miesto kapinėse, planuojamos lėšos kapinių priežiūrai – valymui, apsaugai, administravimui, vandens įrenginių priežiūrai, elektros energijos pirkimui, kapinių inventorizavimui, stendų bei ženklų įrengimui, aikštelių ženklinimui ir kt. Planuojama tęsti Lėbartų ir Joniškės kapinių takų (apie 7400 kv. m.) remonto darbus, atlikti kompleksinius lietaus nuotekų sistemos valymo darbus (hidrodinaminį praplovimą ir šulinių valymą), Joniškės kapinėse įrengti lietaus nuotekas (darbai truks 2018–2020 m.), suremontuoti viešąjį tualetą Lėbartų kapinėse.**03 uždavinys. Užtikrinti švarą ir tvarką daugiabučių gyvenamųjų namų kvartaluose, skatinti gyventojus renovuoti ir prižiūrėti savo turtą.** Klaipėdos miesto savivaldybės taryba 2015 m. liepos 30 d. sprendimu Nr. T2-180 „Dėl Klaipėdos miesto tvarkymo ir švaros taisyklių patvirtinimo“ daugiabučių namų gyventojams perdavė pareigą rūpintis savo kiemų tvarkymu ir valymu. Tačiau nuspręsta lėšas, kurios kasmet buvo planuojamos savivaldybei priskirtų daugiabučių namų kiemų teritorijų sanitariniam valymui, skirti tikslingai gerinti prastos būklės esančius daugiabučių namų kiemus, viešąsias erdves (namų kiemai ir viešosios erdvės nebeatitinka šiuolaikinių gyventojų poreikių, yra apleisti, susidėvėjusi jų infrastruktūra, labai trūksta vietos automobiliams laikyti, neprižiūrimi želdiniai). Klaipėdos miesto savivaldybės administracijos direktoriaus įsakymu yra patvirtinta Klaipėdos miesto daugiabučių namų kiemų tvarkymo programa, pagal kurią suplanuoti kiemų apšvietimo įrengimo, automobilių stovėjimo aikštelių praplėtimo, šaligatvių, pėsčiųjų takų, asfalto dangos kiemuose ir įvažose į kiemus atnaujinimo bei želdinių priežiūros darbai. Klaipėdos mieto savivaldybė yra įsipareigojusi parengti techninį darbo projektą dėl daugiabučio gyvenamojo namo Vingio g. 35 modernizavimo. Šiame name yra 103 butai, iš jų 97 butai priklauso Klaipėdos miesto savivaldybei. 2017 m. buvo parengtas techninis darbo projektas, 2018 m. numatytos lėšos statybos techninei priežiūrai ir administravimui vykdyti. 2018 m. planuojama organizuoti daugiabučių namų savininkų bendrijų (DNSB) pirmininkų mokymus, 2017 m. įvykę mokymai suteikė informacijos besidomintiems asmenims, todėl yra rengiami pakartotinai.Klaipėdos miesto savivaldybės tarybos kolegijoje (2017 m. spalio 26 d. protokolas Nr. TAK‑6) buvo pritarta *Vaikų žaidimo aikštelių įrengimo ir atnaujinimo 2018–2020 m. programos įgyvendinimui*, kurios paskirtis – suplanuoti higienos normų neatitinkančių senų vaikų žaidimo aikštelių atnaujinimą ar naujų vaikų žaidimo aikštelių įrengimą viešosiose miesto erdvėse ir daugiabučių namų kiemuose. Preliminariais duomenimis, Klaipėdos mieste yra apie 2000 daugiabučių namų ir 1000 vaikų žaidimo aikštelių, juose yra daug pavienių įrenginių, dalis jų sulaužyti, surūdiję, kai kur išlikę buvusių smėlio dėžių fragmentai, tokie įrenginiai kelia grėsmę vaikų saugumui. 2012–2015 m. buvo įgyvendinama valstybės biudžeto lėšomis finansuota Vietos bendruomenių savivaldos programa, kurios metu buvo sumontuota 387 vaikų žaidimų ir kitų rekreacinių įrenginių, tačiau dauguma jų neatitinka higienos normų – žaidimų įrenginiai nėra sukoncentruoti vienoje erdvėje (teritorijoje), nėra įrengta patogi, normas atitinkanti danga, pavieniai įrenginiai pastatyti atskiruose kiemuose. Savivaldybės lėšomis planuojama kasmet įrengti po 5 higienos normas atitinkančias dideles vaikų žaidimų aikšteles viešosiose erdvėse. Pirmiausiai siūloma vaikų žaidimų aikšteles įrengti senamiestyje ir istorinėje miesto dalyje, pagal patvirtintą Meninių akcentų, vaikų žaidimo aikštelių ir sporto įrenginių išdėstymo Klaipėdos miesto istorinėje dalyje ir senamiestyje schemą. Įrengus vaikų žaidimų aikšteles, būtų perkama jų techninės priežiūros paslauga, siekiant laiku nustatyti defektus ir juos pašalinti, taip užtikrinant vaikų saugumą. Planuojant atnaujinti daugiabučių namų kiemų vaikų žaidimo aikšteles, savivaldybė siūlys daugiabučių namų savininkų bendrijoms, namų valdoms ir patiems gyventojams imtis iniciatyvos pasirengti vaikų žaidimų aikštelių įrengimo aprašus, jas įsirengti ir prižiūrėti, o savivaldybė lėšomis prisidėtų prie bendrų iniciatyvų įgyvendinimo.*Saugios kaimynystės bendruomenėje projektų įgyvendinimas.* Klaipėdos miesto savivaldybė kartu su Klaipėdos apskrities vyriausiuoju policijos komisariatu vykdo trejų metų (2016–2018 m.) projektą „Saugus kaimynas – saugus aš“, kuriuo siekiama Klaipėdos mieste paskatinti visuomenės aktyvumą ir pilietiškumą, kartu su policija ir savivaldybe vykdyti nusikalstamų veikų ir teisės pažeidimų prevenciją, kovoti su netvarka gyvenamojoje aplinkoje, užtikrinti gyventojų apsaugą, siekti bendradarbiavimo atskleidžiant nusikalstamas veikas, bendruomenei įkurti naujas aktyvias saugios kaimynystės grupes. Klaipėdos miesto savivaldybė kartu su Klaipėdos apskrities priešgaisrine gelbėjimo valdyba vykdo trejų metų (2017–2019 m.) gaisrų prevencijos projektą „Gyvenkime saugiai“. Projekto vykdymo metu organizuojamos ir vykdomos prevencinės akcijos gyvenamuosiuose būstuose nepasiturintiems, senyvo amžiaus, savarankiškumo netekusiems asmenims, informuojami gyventojai bei namų administratoriai, kaip kurti saugią gyvenamąją aplinką ir operatyviai pašalinti nustatytus pažeidimus, vertinama jų būstų priešgaisrinė būklė. Numatyta organizuoti susitikimus, mokymus ir edukacinius užsiėmimus.Dar vieną, metus trunkantį, prevencinį projektą Klaipėdos miesto savivaldybė kartu su Klaipėdos apskrities vyriausiuoju policijos komisariatu vykdys 2018 m. „Būk pilietiškas, būk saugus“. Šiuo projektu bus siekiama mažinti smurtą artimoje aplinkoje, gerinti policijos, savivaldos ir nevyriausybinių organizacijų kompetenciją kovoje su smurtu artimoje aplinkoje, didinti visuomenės smurto atpažinimą, tinkamą reagavimą ir mažinti riziką pakartotinai nusikalsti. Projekto vykdymo metu bus išleista informacinė prevencinė medžiaga, organizuojami mokymai moksleiviams, studentams, gyventojams supažindinant su smurto artimoje aplinkoje apraiškomis, įvykdyta socialinė akcija „Mes prieš smurtą“.**04 uždavinys. Eksploatuoti, remontuoti ir plėtoti inžinerinio aprūpinimo sistemas.** *Klaipėdos miesto lietaus tinklų tiesimas ir rekonstravimas.* 2018 m. planuojama rekonstruoti lietaus nuotekų tinklus Kauno g. 31, 33, 35; Kooperacijos g. išleistuvą į Malūno tvenkinį; jungiamąją gatvę tarp Rumpiškės ir Taikos pr.; Taikos pr. 17, 19A, 19B; Darželio g.; Taikos pr. 51. Taip pat numatyta atlikti nepriklausomą vertinimą (ekspertizę) dėl Klaipėdos miesto atskirų teritorijų ir gatvių užtvindymo priežastingumo nustatymo, kadangi 2017 m. dėl lietingo rudens atskiri Klaipėdos miesto rajonai buvo užtvindyti lietaus nuotekomis, buvo užlieti gyvenamų namų rūsiai, automobiliai, gyventojai patyrė nuostolių. 2018 m. bus tęsiamas 47,4 ha Medelyno gyvenamojo rajono inžinerinės infrastruktūros išvystymo techninio projekto rengimas. Minėtame rajone detaliuoju planu yra suplanuota 47,4 ha teritorija, kurioje suformuoti 26 žemės sklypai (vienbučiams, dvibučiams, daugiabučiams, visuomeninės paskirties pastatams statyti, bendro naudojimo teritorijos, susisiekimo ir inžinerinių tinklų teritorijos), norint išvystyti kvartalą, būtina suprojektuoti inžinerinę infrastruktūrą ir ją įrengti.  |
| **01 tikslo rezultato vertinimo kriterijai** |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metais |
| 2017(faktas) | 2018 | 2019 | 2020 |
| Viešųjų erdvių, kurių būklė iš esmės pagerinta, skaičius | Miesto ūkio departamentas | 3 (Teritorija šalia pastato Taikos pr. 76, Žardininkų gyvenamojo kvartalo viešoji erdvė šalia Taikos pr., skveras ties bažnyčia Panevėžio g.) | 4 (Skveras tarp Puodžių g. ir Bokštų g., skirtas Vydūno paminklui įrengti, skveras Bokštų g., pėsčiųjų takai tarp Gedminų g. ir Taikos pr. (nuo Nr. 109 ir nuo Nr. 99)  | 3(Vingio mikrorajonų aikštė, aikštė prie Santuokų rūmų, teritorija Pempininkų tako gale (ties Debreceno g. 18)  | 3(K. Donelaičio aikštė, skveras I. Kanto ir S. Daukanto gatvių sankryžoje, teritorija šalia Muzikinio teatro) |
| Miesto paplūdimių, turinčių Mėlynosios vėliavos statusą, skaičius | Miesto ūkio departamentas | 2 | 2 | 2 | 2 |
| Suvartota elektros energijos miesto gatvių apšvietimui vidutiniškai per metus, KWh vienam šviestuvui | Miesto ūkio departamentas | 611 | 722 | 698 | 680 |
| Apleistų ir nenaudojamų pastatų skaičius mieste, vnt. | Viešosios tvarkos skyrius (Klaipėdos apskrities priešgaisrinė gelbėjimo tarnyba) | 101 | 96 | 93 | 90 |
| **Galimi programos vykdymo ir finansavimo variantai:**Klaipėdos miesto savivaldybės biudžeto lėšos, pajamos už atsitiktines paslaugas, pajamos iš patalpų nuomos, vietinių rinkliavų lėšos, valstybės lėšos, Europos Sąjungos paramos lėšos, Kelių priežiūros ir plėtros programos lėšos, paskolos |
| **Klaipėdos miesto savivaldybės 2013–2020 metų strateginio plėtros plano dalys, susijusios su vykdoma programa:**2.1.3 uždavinys. Efektyviai naudoti ir vystyti inžinerinę infrastruktūrą.2.3.1 uždavinys. Užtikrinti tvarų kraštovaizdžio vystymą.2.3.2 uždavinys. Diegti energijos taupymo ir atsinaujinančių energijos išteklių sistemas.2.3.3 uždavinys. Vykdyti prevencines aplinkosaugos priemones.2.4.1 uždavinys. Pritaikyti bendruomenės poreikiams teritorijas prie vandens.2.4.2 uždavinys. Skatinti centrinės miesto dalies ir gyvenamųjų kvartalų regeneravimą bei plėtrą |

Priedas – 2018–2020 m. Klaipėdos miesto savivaldybės miesto infrastruktūros objektų priežiūros ir modernizavimo programos(Nr. 07) tikslų, uždavinių, priemonių, priemonių išlaidų ir produkto kriterijų suvestinė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_